Zhantas/Cleaned-Kyrgyz_Wikipedia huggingface dataset:
Тель-Арад

thumb|200px|Тел-Арад чебинин бийиктиктен көрүнүшү
thumb|200px|Иерусалимдеги Израиль музейиндеги Тел-Арад шаарындагы үйдүн керамикалык модели
thumb|200px|Ибадатканадагы Яхвеге жана Ашерага арналган такталар
Тель-Арад — Израилдин түштүгүндөгү байыркы Арад шаарынын ордунда жайгашкан улуттук паркХананейский и древнееврейский город Арад (Тель Арад). Национальный парк Тель Арад (Израиль)Israel Nature and Parks Authority. 

Азыркы Арад шаарынан 7 чакырым батышта, Негев жана Иудей чөлдөрүнүн чегинде жайгашканНациональный Парк Тель-Арад – Ханаанский город и древние крепостиПустыня Негев. Тель-Арад. 

Улуттук парктын аймагында археологиялык казуулардын артында коло дооруна таандык ханаандык Төмөнкү шаары жана жөөттөрдүн Биринчи ибадаткана мезгилиндеги (б.з.ч. XI кылым) Жогорку шаары казылып ачылганMadain Project. Tel Arad. 

Ханаан Арадынын аймагы 10 гектардан ашык, шаар мунаралары жана дарбазалары бар узундугу 1200 метр, туурасы 3-4 метр, бийиктиги 8 метрге жеткен дубал менен курчалган. Ханаан Арадынын экономикасынын жана маданиятынын гүлдөшү б.з.ч. 2950—2800 жылдарга туура келет. Бул шаардын аймагынан табылган тарыхый эстеликтердин арасында Мисирдин биринчи падышалар династиясынын негиздөөчүсү Нармердин ысымы жазылган кумура барTel Arad. 

Жөөттөрдүн шаарында курмандык чалынуучу жайы бар ибадаткана табылган. Бул шаардын бекемделген дубалдары жана ыйык делген жайы Израилдин бириккен падышалыгынын убагында курулган. Ибадатканада Яхвеге жана Ашерага арналган эки такта табылган. 

Арад ибадатканасы — Израилдин аймагында табылган жөөттөрдүн биринчи ибадатканасы. Иосия падышасынын бийлиги учурунда б.з.ч. VII кылымда диний реформанын жыйынтыгында, ибадаткананы топурак менен көмүп коюшкан деген божомолдор бар.

Башка табылгалардын арасында б.з.ч. VII кылымга таандык чопо идиштеринин капкактарында көптөгөн тексттер бар. Бул тексттер Яхве, саясий, аскердик, ошол убактагы шаардын абалын чагылдырган мааниде. Баардыгы болуп 91 байыркы еврей тилинде, 85 арамей тилинде, 2 грек тилинде жана 5 араб тилинде жазылган тексттер таабылган.

1962-жылдан башталган археологиялык казуулар жыйырма жылдан узак уланган. Бул иштердин башында Йохананом Аарони жана Рут Амирам турушкан. 

Улуттук парк 1982-жылы ачылган, парктын жанында туристер үчүн атайын жай уюштурулган.

 Галерея 

 Булактар 

 Тышкы шилтемелер 

 Tel Arad National Park
Категория:Израиль
Категория:Израилдин улуттук парктары
Ниндэ АЭСи

Ниндэ АЭСи — Кытайдын түштүк-чыгышындагы колдонуудагы атомдук электр станциясы福建宁德核电项目正式动工. 

Бул атомдук электр станция Чыгыш Кытай деңизинин жээгинде, Фуцзянь провинциясынын Ниндэ шаар округунун курамына кирген Фудин уездинде жайгашкан. 

Ниндэ атомдук электр станциясынын курулушу 2008-жылы башталган. 2012, 2014, 2015 жана 2016 жылдары төрт реактору курулуп бүтүп колдонууга берилген. Басым алдындагы сууну колдонгон Areva француз компаниясынын реакторунун Кытайда жасалган аналогу болгон CPR-1000 реакторлору орнотулган. Ар бир реактордун кубаттуулугу 1080 МВт жана Ниндэ АЭСинин учурдагы жалпы кубаттуулугу 4320 МВт түзөт. Дагы эки энергетикалык блокту куруу пландаштырылуудаConstruction starts on two new Chinese units.

Кытайдын заманбап атомдук энергетикасынын эң маанилүү шарттарынын бири болуп, курулуш иштеринде ата-мекендик технологияларды, жабдууларды кеңири жайылтуу жана колдонуу эсептелет. Ниндэ АЭСи курууда француз адистеринин катышуусуна карабастан, жабдуулардын 80% Кытайда иштелип чыккан жана жасалган жабдуулардан туратАЭС Ниндэ – французские технологии в Китае.

Ниндэ АЭСи иштеп чыккан энергия Фуцзянь провинциясын жана коңшу Чжэцзян провинциясын электр энергиясы менен камсыз кылат.

 Энергоблоктору 
ЭнергоблокРеакторКубаттуулугуКурулушунун башталышыАчылышыЭлектр тармагына туташуусуКолдонууга берилишиЖабылышыТазаБруттоНиндэ-1International Atomic Energy Agency (IAEA). NINGDE-1PWR, CPR-10001018 МВт1080 МВт18.02.200824.11.201228.12.201215.04.2013—Ниндэ-2International Atomic Energy Agency (IAEA). NINGDE-2PWR, CPR-10001018 МВт1080 МВт12.11.200820.12.201304.01.201404.05.2014—Ниндэ-3International Atomic Energy Agency (IAEA). NINGDE-3PWR, CPR-10001018 МВт1080 МВт08.01.201008.03.201521.03.201510.01.2015—Ниндэ-4International Atomic Energy Agency (IAEA). NINGDE-4PWR, CPR-10001018 МВт1080 МВт29.09.201016.03.201629.03.201621.07.2016—Ниндэ-5PWR, Хуалун-11116 МВт1200 МВт28.07.2024

 Булактар 

 Тышкы шилтемелер 

 China Guangdong Nuclear Power Group (CGNPG)
 Hu Meidong; Wan Zhihong. "Work starts on nuclear power plant"
Самал Еслямова

Самал Еслямова — Казакстандык актриса. Казакстандын эмгек сиңирген ишмери (2018). Кыргызстанга «Айка» тасмасындагы Москвада иштеген мигрант кыргыз кыздын ролу менен белгилүү.

 Өмүр баяны 
2011-жылы ГИТИС институтун да актёрдук факультетин аяктаган. 2008-жылы ГИТИСте окуп жүргөндө Еслямова Сергей Дворцевойдун «Жоогазын» тасмасында роль жараткан. Казак талаасындагы чабандардын жашоосун чагылдырган тасма Канн кинофестивалында «Башкача көз караш» сынагынын баш байгесин жана бүткүл дүйнөлүк эл аралык кинофестивалдарда дагы 9 Гран-приге ээ болгон.

2018-жылы май айында 71-Канн кинофестивалында Еслямова Дворцевойдун «Айка» экинчи тасмасында «Эң мыкты аялдык роль» наамынан сыйлык алган. Актриса аталган тасманын мазмунунда баласын төрөт үйүнө таштап кетүүгө аргасыз болгон кыргызстандык мигрант кыздын ролун аткарган. Бул тасма алты жылга созулган. Чимкенттин мурдагы тургуну Дворцевойдун айтымында:«2012-жылы Москвада 200 мигрант кыз-келиндер абалы начар болгондуктан балдарын таштап кетишкен. Мигранттар темасы бүгүнкү күндө бүткүл дүйнөдө актуалдуу. “Айка” тасмасы Москвадагы кыргызстандык мигранттын жашоосундагы алты күн. Терең психологиялык драма. Тасманын 99% башкы каарманга таандык. Роль эмес, жомок».

Еслямованын атасынын айтымында, ал актриса болууну каалаган эмес, бирок журналист болууну кыялданган. Еслямова Канн кинофестивалынын эң мыкты актриса үчүн сыйлыгын алган постсоветтик мейкиндиктеги биринчи актриса.

2018-жылы декабрда Еслямова «Казакстандын эмгек сиңирген ишмери» наамына ээ болгон.

2019-жылы март айында ал «Айка» тасмасындагы ролу үчүн Азия киноакадемиясынын сыйлыгын алган.

 Тасмаграфиясы 
 2008 - «Жоогазын» — Самал
 2018 - «Айка» — Айка
 2019 - «Ат уурулары: Убакыттын жолдору» — Айгүл
 2020 - «Үч» — Дина Садыкова
 2021 - «Райондук борбор» —
 2022 - «Чексиздик» — Ирина
 2026 - «Чексиздик 2» — Ирина Николаевна

 Сыйлыктары 
 2024 (23-октябрь) — «Курмет» ордени. 

 Булактар 

Категория:Орусиянын актрисалары
Категория:Арип боюнча инсандар
Сырдарыя (шаар)

Сырдарыя — Сырдарыя облусунун Сырдарыя районундагы шаар, райондун борбору. 1971-жылга чейин шаардык кыштак. Ташкенттен 80 чакырым түштүк-батышта, Ташкент-Ховос темир жолундагы станция. Сырдарыянын сол жээгинде жайгашкан. Райондун борбору Гүлистан шаарынан 40 км алыстыкта жайгашкан. Калкы 28 800ден ашык киши (2016)Soliyev, A.S. Shaharlar geografiyasi [Шаарлардын географиясы] (PDF) (өзбек тилинде). б. 145.. 

 Өнөр жайы 
Сырдарыяда райондук бийлик имараты, өнөр жай, транспорт, байланыш, курулуш ишканалары, банктар бар. Пахта тазалоочу, сүт, нан, кыш заводдору, 3 биргелешкен ишкана, 80 жеке жана чакан ишканалар, 50дөн ашык фирмалар, кондитердик, квас, лимонад чыгаруучу ишканалар бар. Дыйкан базары, супермаркет, соода жана турмуш-тиричилик дүкөндөрү бар. Жалпы билим берүүчү мектептер, педтехникум, балдар искусство мектеби, спорт мектептери, кесиптик лицей, борбордук стадион, райондук борбордук оорукана, тез жардам бөлүмү, 3 маданият үйү, райондук борбордук китепкана жана анын филиалдары бар. Жаңы курулган автобекет, оорукана, дарыкана жана башка соода-тиричилик объектилери иштеп жатат"Сырдарыя (шаар)" OʻzME Биринчи том. Ташкент, 2000. Ошондой эле Кытай менен кызматташтыкта ​​«Пэн-шэн», Германия менен биргеликте "Терезе жана айнек" өнөр жай ишканалары жана Индия менен биргеликте фармацевтикалык завод иш алып барууда.
thumb|Сырдарыя

Шаарда көптөгөн мечиттер бар. Ошондой эле христиан-католик чиркөөсү жана христиан-провослав чиркөөсү иштейт. «Өзбекстан», «Баатырлар», «Фуркат», «Академиялык лицей» сыяктуу чоң көчөлөргө бөлүнгөн. Шаарда жарандардын эс алуусу үчүн «Өзбекстан-Кытай достук паркы» сейил багы бар.

 Климаты 
Сырдарыяда жайкы ысык Жер ортолук деңиздик климат өкүм сүрөтСырдарыя шаары англис википедиясында (Кеппен климаттык классификациясы Csa).

 Дагы караңыз 
Сыр-Дарыя облусу

 Булактар 

Категория:Өзбекстан шаарлары
Категория:Coordinates on Wikidata
Гуляш

Гуляш — Мажарстандын негизги улуттук тамагы жана дүйнө жүзүндө популярдуу эттен жасалган тамак. Бул тамакты көбүнчө майрамдарда, үй-бүлөлүк жолугушууларда же чоң конок тоскондо жасашат. Айрыкча, аны табиятта даярдоо популярдуу: гуляшты ачык оттун үстүндөгү казанда бышырып, өзгөчө даам жана жыт кошушат. 

 Тарых 
Гуляш мажарлар үчүн жөн гана күнүмдүк тамак эмес, улуттук сыймыктын символу болуп саналат. Мажарлык гуляштын тарыхы орто кылымдарга барып такалат, ал кезде венгер койчулары бул тамакты оттун үстүндө бышырышкан. Гуляштын баштапкы версиясы жөнөкөй жана тойгузуучу болгон: эттин кесиндилери, картошка, пияз жана калемпир жай отто казанда бышырылып, чарчаган жолоочуларды же эмгекчил адамдарды тамактандырууга арналган. Бул тамактын негизги элементтеринин бири — кызыл калемпир (паприка), XVII кылымда Мажарстанда пайда болуп, улуттук тамактардын дээрлик баарына мүнөздүү болгон ингредиент болуп калган. Башында гуляш көбүнчө бышырылган этке окшош болгон, бирок убакыт өткөн сайын аны көбүрөөк суу кошуп, кошумча ингредиенттерди киргизип, суп катары даярдай башташкан. 

 Даярдоо ыкмасы 
Гуляш Мажарстандын ашканасында да, башка өлкөлөрдө да ар башка түрдө даярдалат. Мисалы, Чехияда ал камыр азыктары менен берилсе, Германияда картөшкө жана керем кошулат. 
 Этти жана пиязды кууруу: Жыгач куурулган майда 10–15 мүнөт бою уй этин жана пиязды кууруп алуу керек. Пияздын көлөмү эттин салмагынан үчтөн бирине чейин болушу керек.
 Бышыруу: Андан соң, куурулган эт менен пиязды эмальданган кастрюлга салып, үстүнө 1 литр кайнаган суу кошуп 1 сааттан ашык бышырып алуу зарыл.
 Картошканы кошуу: Картошканы кесип, алгач кууруп алуу керек. Анан картошканы этке кошуп, эт менен картошка жакшы бышканга чейин бышырылат.
 Татымалдарды кошуу: Кайнатылган сууга 1 аш кашык ун кошуп, аны мурун сары майда кууруп алуу керек жана жогорудагы аралашмага кошуу керек. Андан соң, помидорлорду кесип, кызыл татымал калемпирди майда туурап, бир нече кычкыл калемпир салынат. 
 Акыркы даярдоо: Бардык ингредиенттерди кошкондон кийин, тамакты 10-15 мүнөт дагы бышыруу керек. 

 Булактар 
Гуляш (Большая энциклопедия кулинарного искусства)

История и происхождение блюда

Категория: Мажарстан
Категория:Европа ашканасы
Ооганстандын административдик-аймактык түзүлүшү

Ооганстан — унитардык мамлекет, административдик-аймактык жактан 34 вилаятка бөлүнөт. Вилаяттар өз кезегинде 398 райондорго («воласвалей») бөлүнөтPolitical Map of Afghanistan.
thumb|500px|center|Ооганстандын велаяттары
№Вилаят (провинция)Дари/пушту тилдериндеги аталышы жана жазылышыISO 3166-2Административдик борборуКалкы, адам 
(2020-2021)Estimated Population of Afghanistan 2020-21Аянты, 
км²Калкынын жыштыгы,
адам/км² 
(2020-2021) 1БагланBaghlānBGLПули-ХумриPol-e Khomrī1 014 63418 25555,582БадахшанBadakhshānBDSФайзабадFayẕābād / Fayẕābād1 054 08744 84423,513БадгисBādghīsBDGКалайи-НауQal’a-ye Nau549 58320 79126,434БалхBalkhBALМазари-ШарифMazār-e Sharīf1 509 18316 18693,245БамианBāmiyānBAMБамианBāmīān495 55718 02927,496ВардакWardakWARМайданшахрMeydān Shahr660 25810 34863,817ГазниGhaznīGHAГазниGhaznī1 352 50422 46060,228ГератHerātHERГератHerāt2 140 66255 86838,329ГильмендHelmandHELЛашкаргахLashkar Gāh1 446 23058 30524,810ГорGhorGHOЧагчаранChaghcharān764 47236 67620,8411ДайкундиDāykondīDAYНилиNīlī516 50417 51529,4912ЖаузджанJawzjānJOWШибарганSheberghān602 08211 29153,3213ЗабульZābolZABКалатQalāt384 34917 4712114КабулKābulKABКабулKābul5 204 6674 5231150,7115КандагарKandahārKANКандагарKandahār1 399 59454 86425,5116КаписаKāpīsāKAPМахмудракиMahmūd-e-Rāqī488 2981 908255,9217КунарKunarhaKNRАсадабадAsadābād499 3934 925101,418КундузKunduzKDZКундузKondōz1 136 6678 080140,6819ЛагманLaghmānLAGМехтарламMehtarlām493 4883 977124,0920ЛогарLowgarLOGПулиаламPol-e 'Alam434 3744 56895,0921НангархарNangarhārNANЖелалабадJalālābād1 701 6987 641222,7122НимрозNīmrūzNIMЗаранжZaranj183 55442 4094,3323НуристанNūrestānNURПарунPārun163 8149 25517,724ПактикаPaktīkāPKAШаранаShārān775 49819 51539,7425ПактияPaktīāPIAГардезGardīz611 9525 683107,6826ПанджшерPanjshīrPANБазаракBāzārak169 9263 77145,0627ПарванParwānPARЧарикарChārīkār737 7005 715129,0828СаманганSamangānSAMАйбакĀybak430 48913 43732,0429Сари-ПульSar-e-PolSARСари-ПульSar-e-Pol621 00216 38537,930ТахарTakhārTAKТалуканTāloqān1 093 09212 45787,7531УрузганUrūzgānURUТаринкотTarīn Kowt436 07911 47338,0132ФарахFarāhFRAФарахFarāh563 02649 33911,4133ФарьябFāryābFYBМейменеMeymaneh1 109 22320 79353,3534ХостKhostKHOХостKhost636 5224 235150,3Жалпы31 390 171652 992100,25

ДайкундиDaykundi province, Afghanistan жана Панжшер провинциялары 2004-жылдын жазында Урузган жана Парван провинцияларын бөлүү жолу менен түзүлгөн. Хост жана Нуристан провинциялары 1995-жылы, Сари-Пуль 1988-жылы, Пактика 1982-жылы түзүлгөн.

 Булактар 

 Тышкы шилтемелер 

 Provinces of Afghanistan
 Afghanistan Online

Категория:Ооганстандын административдик-аймактык түзүлүшү
Кытайдын улуттук чай музейи

thumb|280px|Музейдин чай талаалары
thumb|280px|Музейдин аймагы
Кытайдын улуттук чай музейи — Кытайдын чай маданиятынын ар кандай аспектилерине арналган музей. Кытайдын чай борбору деп эсептелген Чжэцзян провинциясындагы Ханчжоу шаарында 1991-жылы ачылган春天里，访茶人.

Музей бардык тарабынан чай талаадары менен курчалып 3,7 га аянтты ээлейт. Музейде 2000 жылдан ашык чай аземдеринде колдонулган чайнектер, чөйчөктөр жана башка буюмдар жайгаштырылганChina National Tea Museum. Collections. Artifacts. Музейге барган ар бир калоочу, музей тарабынан сунушталган чай аземдерине катыша алатTea Ceremony.

 Музейдин көргөзмөсү 
Музейдин имараты салттуу кытай стилинде куруулуп, айланысындагы курчап турган ландшафка шайкеш келтирилген. Музейдин кире беришинде атактуу чай чебери Лу Юянын айкели орнотулган. 

Чай музейи бир нече көргөзмө залдарынан турат:
 Тарых залы келгендерди чайдын тарыхы, аны өстүрүү этаптары, Кытайдын ар кандай тарыхый мезгилдериндеги өндүрүш өзгөчөлүктөрү менен тааныштырат.
 Чай идиштери жана ага байланыштуу буюмдар залы чайды даярдоо жана керектөө процессин изилдөөгө арналган. Бул залда жез, күмүш, алтын, пилдин сөөгү, керамика, нефрит сыяктуу ар кандай материалдардан жасалган чайнектерди, табактарды, кашыктарды жана башка идиштерди көрө алса болот. Залда коюлган кээ бир экспонаттардын курагы миң жылдан ашык.
 Чай өстүрүү залында өсүмдүктүн түзүлүшү, чайдын касиеттери, чайды сактоо ыкмалары жөнүндө маалымат берилет. Мындан тышкары, музейге барган чет элдик лидерлердин, маданият ишмерлеринин жана башка атактуулардын видеолору жана сүрөттөрү коюлган.
 Калейдоскоп залы дүйнөдөгү чайдын көп түрдүүлүгүн баяндайт. Бул залда атайын айнек идиштерде дүйнөнүн бардык бурчунан алынып келинген чайдын 300 жакын сорту сакталат.
 Чайга байланыштуу каада-салттар залы чай аземинин салттарынын жана чай маданиятынын татаалдыгын чагылдырат. Юньнань, Сычуань, Фуцзянь, Гуандун провинцияларында жана Тибет автономиялуу районунда чай маданиятынын өзгөчөлүктөрүн чагылдырат. Бул залда Мин династиясынын жана Цин династиясынын доорундагы чай маданиятына өзгөчө көңүл бурулган.
Музейдин бардык көргөзмөсү интерактивдүү. Ар бир көргөзмө залында сенсордук терминалдар жайгашкан, алар музейге баргандар үчүн каалаган экспонат жөнүндө кошумча маалыматты табууга жардам берет. Музейде заманбап чай заводторунда колдонулган өндүрүш линиясынын моделин орнотулган.

Көргөзмө залдарынан тышкары музейдин аймагында «Чай алмашуу борбору», «Чай маданияты мектеби» окуу борбору, чай китепканасы, ондогон чай аземдери үчүн залдар, лекциялык-концерттик комплекс жана ресторан жайгашкан.

 Галерея 

 Булактар 

 Тышкы шилтемелер 

 Расмий сайты

Категория:Арип боюнча музейлер
Ширин (шаар)

Ширин — Сырдарыя районундагы шаар (1972-жылдан). Облуска баш ийет. Жакынкы темир жол бекети — Фархад (6 км). Облустун борборунан 52 км алыстыкта (Гулистан шаары). Орточо бийиктиги 328 м. 

 Калкы 
Калкы 15 300 киши (2003), негизинен өзбектер, ошондой эле тажиктер, татарлар, корейлер, орустар, азербайжандар, түркмөндөр жана башкалар жашашат.

 Тарыхы 
Шаардын аталышынын келип чыгышы тууралуу ар кандай уламыштар жана божомолдор бар. Чындыкка эң жакыны – шаардын батыш тарабындагы тоо Фархад аскасынын астынан аккан Ширинкыз суусунун атынан аталган. Ширин шаары 1943-жылы Фархад ГЭСинин курулушуна байланыштуу жумушчулар кыштагы болуп түзүлгөн. 

 Өнөр жайы 

Шаарда Фархад ГЭСи, Сырдарыя ТЭЦи, соода жана турмуш-тиричилик жактан тейлөө станциялары, машина куруучу завод, суткасына 7 тонна нан жана нан азыктарын чыгаруучу ишкана, спирт заводу жана башкалар, ошондой эле 60тан ашык ар кандай формадагы жеке жана чакан ишканалар бар. Шаарда Сырдарыя курулуш башкармалыгы да жайгашкан. Шаарда 4 жалпы билим берүүчү мектеп, 1 музыкалык мектеп, 2 кесиптик лицей, театр, «Ширин» шаардык базары, 5 китепкана, 2 музей, оорукана (140 орундуу), балдар ооруканасы, медициналык реабилитациялык борбор, 2 айылдык фельдшердик пункт, 2 фельдшер бар. Ошондой эле «Хавотоо» санаториясы, маданият жана эс алуу паркы, мемориалдык парк бар. «Ширин садоси» газетасы чыгат. Шаардык телестудия иштейт"Ширин (шаар)" OʻzME Sh-harfi (Wayback Machine сайтында архивделген. 10.11.2029) Биринчи том. Ташкент, 2000-ж.

 Булактар 

Категория:Өзбекстан шаарлары
Категория:Coordinates on Wikidata
Гранита

Гранита — Италиянын Сицилия аралына мүнөздүү десерт. Бул шекер, суу жана ар кандай даам берүүчү кошулмалардын аралашмасы болуп саналат, мисалы, лимон, бадам, малина же кофе. Гранитанын текстурасы муздак жана майда бүртүкчөлүү, сорбетке же италиялык муздак кремге окшош, бирок азыраак кремдүү келет. 

 Тарыхы 
Сицилиялык гранита Орто кылымдарда Сицилия аралында пайда болгон. Бул мезгилде "ниваролор" деп аталган адамдар кыш мезгилинде Этна тоосунан жана Пелоритан, Иблей, Неброди тоолорунан кар чогултушкан. Алар чогулткан карды атайын казылган чуңкурларда сакташкан. Бул чуңкурлар, негизинен, кирпич же таш менен бекемделип, карды ысыктан коргогон. Жай айларында бай жана асыл тукум үй-бүлөлөр карды сатып алып, андан сорбет жана балмуздак жасашкан. Карды майдалап, ага лимон ширеси же жемиштер менен гүлдөрдөн жасалган сироптор кошулган. 

1500-жылдары гранитанын даярдоо ыкмалары жакшыртылган. Кар эми ингредиент катары эмес, муздатуучу каражат катары колдонулуп, туз менен аралаштырылган. Позцетто деп аталган атайын шаймандын пайда болушу менен гранитанын азыркы формасы түзүлгөн. Позцетто жыгач идиштин ичинде цинктен жасалган чаканы айландыруу аркылуу иштеген. Кар менен туздун аралашмасы муздатуу процессин жакшыртып, аралашманын майда жана бирдей текстурага ээ болушуна шарт түзгөн. Бүгүнкү күндө сицилиялык гранита Сицилиянын гастрономиялык символдорунун бири болуп саналат жана "чачылган кардай" текстурасы менен белгилүү. 

 Курамы 

 Кулпунай/Кофе/Лимон/Малина 
 Шекер
 Суу
 ½ чай кашык лимон ширеси
 ¼ чай кашык бальзамик уксусу (каалоого жараша)
 бир чымчым туз

 Даярдоо ыкмасы 

 Бардык ингредиенттерди блендерге салынып, бир тектүү аралашма болгонго чейин жакшылап аралаштырылат. 
 Аралашманы капкагы жок формага куюлуп, аны тоңдургучка 45 мүнөткө коюуу зарыл. 
 Форманы чыгарып, гранитанын четтеринен тоңуп калган бөлүктөрүн вилка менен ортого жылдырып, аралашманын ортосу дагы деле жумшак болот. Форманы кайрадан тоңдургучка 40-45 мүнөт коюуу керек. 
 Бул процессти 3-4 жолу кайталаш керек, гранитанын бардыгы муздай майда кумарчага айланганга чейин.

 Булактар 
Le origini della granita siciliana (La Cannoleria Siciliana) 

Что такое гранита и как ее готовить?
Категория: Италия
Категория: Италия ашканасы
Категория: Европа ашканасы
Мыйзам чыгаруу Юаны

Мыйзам чыгаруу Юаны — жарым-жартылай таанылган Кытай Республикасынын (Тайвань) бир палаталуу мыйзам чыгаруу органыConstitution of the Republic of China (Taiwan). 

Бул Кытай Республикасынын Конституциясында каралган беш бийликтин бири. Кээде «парламент» деп аталган мыйзам чыгаруучу Юань негизинен бийликтин бир бутагы болуп саналатThe Legislative Yuan.

 Курамы 
2005-жылы кабыл алынган конституциялык түзөтүүлөргө ылайык, 2008-жылдагы парламенттик шайлоодон баштап Мыйзам чыгаруу Юанынын түзүмүнө, регламентине өзгөрүүлөр киргизилген.

Мыйзам чыгаруу Юанынын мурун 225 мүчөсү болгон, азыркы учурда 113 мүчөсү бар. Депутаттар аралаш система боюнча шайланышат:

 73 бир мандаттуу округдарда мажоритардык шайлоо системасы боюнча шайланат.
 34 пропорционалдык шайлоо системасы боюнча 5% ашык добуштарга ээ болуу менен шайланат.
 6 орун Тайвань аралыныны жергиликтүү калкы үчүн бекитилген

 Ыйгарым укуктар 
Башка өлкөнүн мыйзам чыгаруучу органдары сыяктуу эле Мыйзам чыгаруу Юанынын укутары жана милдеттери конституцияда корсөтүлгөн, адар төмөнкүдөйAbout Legislative Yuan: Functions & Powers:

 Мыйзамдарды кабыл алуу жана президент тарабынан чыгарылган бюджетти, келишимдерди жана өзгөчө кырдаалдар жөнүндө токтомдорду бекитүү.
 Жарлыктарын карап чыгуу.
 Өкмөткө же айрым министрге багытталган алар жүргүзүп жаткан ички же тышкы саясат боюнча, болбосо кандайдыр бир конкреттүү маселе жаатында түшүнүк берүү тууралуу талабы.
 Аткаруу Юанына каршы ишеним көрсөтпөө талабын коюуу.
 Президентти же вице-президентти кызматынан бошотуу жана президентке же вице-президентке импичмент жарылоо.
 Конституциялык өзгөртүүлөрдү киргизүү, референдум жарылоо.

 Галерея 

 Булактар 

 Тышкы шилтемелер 
 Расмий сайты
Араб Википедиясы

Араб Википедиясы — Википедиянын араб тилиндеги бөлүмү. Араб Википедиясы латын тилин колдонбогон эң ири бөлүмдөрдүн бири.

2012-жылдын декабрь айынын башында Араб Википедиясы википедия бөлүмдөрүнүн арасында 24-орунду жана көлөмү боюнча 100 000ден ашык макалалары бар бөлүмдөрдүн арасында экинчи орунду ээлегенS23 wikistats — List of wikipedias 25-октябрь, 2016-жыл Түпнускадан архивделген. Текшерилген күнү: 24-май, 2013-жыл..

 Тарыхы 
Alexa.com статистикасына ылайык, Араб Википедиясы Wikipedia бөлүмдөрүнүн арасында сайтка киргендердин саны боюнча кытай жана поляк википедияларынан кийин 11-орунда турат (wikipedia.org сайтына киргендердин 0,74%ы)Alexa.com статистикасы — wikipedia.org 31-март, 2009-жыл Түпнускадан архивделген. Текшерилген күнү: 24-май, 2013-жыл..

Араб Википедиясынын түрү башка викилерден айырмаланып турат, анткени араб алфавити оңдон солго жазылат, бул "кадимки" форманын карама-каршы түрү. Ошондой эле Араб Википедиясында китеп эмес, фон сүрөтү катары арабеска (сүрөт) колдонулатWikimedia Traffic Analysis Report. .

2008-жылдын 2-апрелинде Википедияда араб тилинин диалектиси болгон Египет-Араб Википедиясы ачылган.

Араб Википедиясы -жылдын күнүнө карата камтыйт. катталган, алардын ичинен акыркы 30 күн аралыгында катышуучу салым кошкон.

 администратор макамына ээ. 

Түзөөлөрдүн жалпы саны .

 Статистика 

 Сентябрь 2001-жыл — биринчи макала.
 31-декабрь 2007-жыл — 50 000 макала.
 25-май 2009-жыл — 100 000 макала.
 27-июнь 2011-жыл — 150 000 макала.
 21-октябрь 2012-жыл — 200 000 макала.
 31-декабрь 2013-жыл — 250 000 макала.
 4-август 2014-жыл — 300 000 макала.
 17-декабрь 2015-жыл — 400 000 макала.
 6-март 2017-жыл — 500 000 макала.
 12-сентябрь 2018-жыл — 600 000 макала.
 29-декабрь 2018-жыл — 650 000 макала.
 6-март 2019-жыл — 700 000 макала.
 12-апрель 2019-жыл — 750 000 макала.
 26-апрель 2019-жыл — 800 000 макала.
 30-июнь 2019-жыл — 850 000 макала.
 13-июль 2019-жыл — 900 000 макала.
 17-ноябрь 2019-жыл — 1 000 000 макала.

 Логотип 

 Булактар 

Категория:Уикипедия бөлүгү

 Тышкы шилтемелер 
Arabic Wikipedia
Arabic Wikipedia mobile version 

 Социалдык тармактарда 
Твиттер
Facebook
Instagram
YouTube